section_heading: Povijest
paragraph_text: Klub su osnovali članovi Wrexham Cricket Cluba 1864. godine koji su htjeli imati sportsku aktivnost za zimske mjesece. Time je Wrexham A.F.C. (nakon Sheffielda, Craya, Hallama, Notts Countyja i Stoke Cityja) šesti najstariji klub na svijetu, treći najstariji profesionalni nogometni klub na svijetu i najstariji nogometni klub u Walesu.<ref><ref> Prvu utakmicu odigrao je 22. listopada 1864. godine protiv Prince of Wales Fire Brigadea. Godine 1890. postaje član lige The Combination. Prvi meč u ovom natjecanju klub je odigrao 6. rujna 1890. godine protiv Gorton Ville. U sezoni 1894./95. prelazi u Welsh League. Ubrzo nakon toga se vraća u The Combination u kojoj ostaje do 1905. godine. Potom postaje član Birmingham and District League. U razdoblju od 1908. do 1921. šest puta osvaja Welsh Cup.